CELEX: 62014CA0508
Language: sk
Date: 2015-10-06 00:00:00
Title: Vec C-508/14: Rozsudok Súdneho dvora (piata komora) zo 6. októbra 2015 (návrh na začatie prejudiciálneho konania, ktorý podal Nejvyšší správní soud – Česká republika) – Český telekomunikační úřad/T-Mobile Czech Republic a.s., Vodafone Czech Republic a.s. (Návrh na začatie prejudiciálneho konania — Smernica 2002/22/ES (smernica univerzálnej služby) — Kalkulácia nákladov záväzkov univerzálnej služby — Zohľadnenie miery rentability vlastného kapitálu — Priamy účinok — Uplatnenie ratione temporis)

23.11.2015   
            
            
               SK
            
            
               Úradný vestník Európskej únie
            
            
               C 389/11
            
         Rozsudok Súdneho dvora (piata komora) zo 6. októbra 2015 (návrh na začatie prejudiciálneho konania, ktorý podal Nejvyšší správní soud – Česká republika) – Český telekomunikační úřad/T-Mobile Czech Republic a.s., Vodafone Czech Republic a.s.
   (Vec C-508/14) (1)
   
   ((Návrh na začatie prejudiciálneho konania - Smernica 2002/22/ES (smernica univerzálnej služby) - Kalkulácia nákladov záväzkov univerzálnej služby - Zohľadnenie miery rentability vlastného kapitálu - Priamy účinok - Uplatnenie ratione temporis))
   (2015/C 389/13)
   Jazyk konania: čeština
   
      Vnútroštátny súd, ktorý podal návrh na začatie prejudiciálneho konania
   
   Nejvyšší správní soud
   
      Účastníci konania pred vnútroštátnym súdom
   
   
      Žalobca: Český telekomunikační úřad
   
      Žalovaní: T-Mobile Czech Republic a.s., Vodafone Czech Republic a.s.
   
      za účasti: O2 Czech Republic a.s., predtým Telefónica Czech Republic a.s., UPC Česká republika s.r.o.
   
      Výrok rozsudku
   
   
               1.
            
            
               Články 12 a 13 smernice Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica univerzálnej služby) sa majú vykladať v tom zmysle, že nebránia tomu, aby bol do čistých nákladov na poskytovanie univerzálnej služby zahrnutý aj „primeraný zisk“ poskytovateľa tejto služby, ktorý tvorí miera rentability vlastného kapitálu, ktorú by vyžadoval podnik porovnateľný s poskytovateľom univerzálnej služby zvažujúci, či s ohľadom na úroveň rizika bude poskytovať službu všeobecného hospodárskeho záujmu počas celého trvania obdobia poverenia.
            
         
               2.
            
            
               Články 12 a 13 smernice 2002/22 sa majú vykladať v tom zmysle, že majú priamy účinok a jednotlivci sa na ne môžu priamo odvolávať pred vnútroštátnym súdom na účely napadnutia rozhodnutia vnútroštátneho regulačného úradu.
            
         
               3.
            
            
               Smernica 2002/22 sa má vykladať v tom zmysle, že sa neuplatňuje na účely určenia výšky čistých nákladov na záväzky univerzálnej služby poskytnutej určeným podnikom počas obdobia pred pristúpením Českej republiky k Európskej únii, teda pokiaľ ide o rok 2004, od 1. januára 2004 do 30. apríla 2004.
            
         
      (1)  Ú. v. EÚ C 56, 16.2.2015.